Последна средба на Буш и Блер во Белата куќа
Тие разговарале  за војните во Ирак и Авганистан исто како и  за иднината на транс-атлантската  алијанса, на само неколку недела пред Б
Претседателот и премиерот ја искористија својата последна официјална средба да одржат видео конференција од Белата Куќа со американските и британските команданти во Ирак. Премиерот Блер вели дека има веродостојни знаци на напредок во насока на политичко помирување меѓу терористи на Ал-Каида и елементи поддржани од Иран кои се подеднакво решителни да го изместат тој процес. Премиерот Блер долго беше најголемиот сојузник на претседателот во Ирак, со британските трупи втори по обем, веднаш по американскиот контингент во мултинационалните сили. Непопуларната војна им наштети на рејтингот на двајцата лидери и во Британија се гледа на тоа како на една од причините што премиерот заминува од функцијата. Запрашан дали тој е виновен што премиерот ја напушта функцијата, претседателот кажа дека не знае, но потоа додаде со смеење „можеби“. На прес конференција во „Градината на розите“ господинот Буш кажа дека работењето со господинот Блер било задоволство и уживал повеќе отколку што можел да замисли. Премиерот Блер вели дека се обидел да го направи тоа што е исправно и дека повторно би се сојузил со претседателот кога сето би почнало одново. . Иако ова најверојатно беше нивна последна средба во Белата Куќа, двајцата ќе се сретнат повторно како шефови на влади на Самитот на Групата Осум што следниот месец ќе се одржи во Германија. /лк/